16-jarige in hospitaal ná hy byna verdrink | Maroela Media
John Nicholas, stasiebevelvoerder van die Nasionale Seereddingsinstituut (NSRI), het gesê die NSRI is 14:20 Vrydag na Oosstrand ontbied. Volgens Nicholas is Netcare 911 en die Hibiskus-veiligheidsdienste ook ontbied.
Nicholas het gesê met hul aankoms op die toneel is die seun reeds uit die water gehaal. "Die tienerseun was bewusteloos. Die NSRI se paramedici het onmiddellik behandeling begin toepas waarna die seun weer bygekom het."
Volgens Nicholas is die seun in 'n ernstige maar stabiele toestand met 'n Netcare 911-ambulans na 'n nabygeleë hospitaal vervoer vir verdere behandeling. Volgens berigte was die seun op 'n skooluitstappie toe die voorval plaasgevind het.